Document ID: 31996R1451

RÅDETS FORORDNING (EF) Nr. 1451/96 af 23. juli 1996 om ændring af forordning (EF) nr. 2990/95 om udligning som følge af et mærkbart fald i landbrugsomregningskurserne før den 1. juli 1996
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til forslag fra Kommissionen,
under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), særlig artikel 9, og
ud fra følgende betragtninger:
Ved forordning (EF) nr. 2990/95 (2) blev der fastsat særlige regler indtil den 30. juni 1996 for valutaer, der i denne periode har et mærkbart fald i landbrugsomregningskursen, især den svenske krone og den finske mark; der består ny risiko for et mærkbart fald i den svenske krones landbrugsomregningskurs, eftersom der er opstået monetære afvigelser på over 5 % for den pågældende valuta; denne situation kan medføre et mærkbart fald i landbrugsomregningskursen efter perioden som omhandlet i nævnte forordning;
i artikel 9 i forordning (EØF) nr. 3813/92 er det fastsat, at i tilfælde af en væsentlig revaluering vedtager Rådet alle nødvendige foranstaltninger, som - hovedsagelig for at sikre overholdelsen af forpligtelserne i GATT-aftalen og budgetdisciplinen - kan indebære undtagelser fra forordningens bestemmelser om støtte og afvikling af monetære afvigelser, uden at disse undtagelser dog må føre til en forhøjelse af franchisen; foranstaltningerne i artikel 7 og 8 i nævnte forordning kan således ikke anvendes umiddelbart; det er nødvendigt, at der på EF-plan træffes foranstaltninger for at hindre, at den fælles landbrugspolitik forvrides på grund af monetære forhold;
det er ikke muligt ud fra de oplysninger, der i øjeblikket er til rådighed, at forudse, hvorledes situationen vil være efter den 31. december 1996; det vil være berettiget at anvende reglerne og beløbene i forordning (EF) nr. 2990/95 i lignende tilfælde i denne periode -
UDSTEDT FØLGENDE FORORDNING:
Artikel 1
I forordning (EF) nr. 2990/95 foretages følgende ændringer:
a) I titlen ændres datoen »1. juli 1996« til »1. januar 1997«
b) i artikel 1 ændres datoen »30. juni 1996« til »31. december 1996«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. juli 1996.

Labels: 5
6